CELEX: E2016P0011
Language: et
Date: 2016-08-31 00:00:00
Title: EFTA kohtult nõuandva arvamuse saamise taotlus, mille esitas 31. augustil 2016 Oslo tingrett kohtuasjas Mobil Betriebskrankenkasse vs. Tryg Forsikring (kohtuasi E-11/16)

13.4.2017   
            
            
               ET
            
            
               Euroopa Liidu Teataja
            
            
               C 120/26
            
         EFTA kohtult nõuandva arvamuse saamise taotlus, mille esitas 31. augustil 2016 Oslo tingrett kohtuasjas Mobil Betriebskrankenkasse vs. Tryg Forsikring
   (kohtuasi E-11/16)
   (2017/C 120/14)
   Oslo tingrett (Oslo ringkonnakohus) esitas 31. augusti 2016. aasta kirjas, mis saabus kohturegistrisse 7. septembril 2016, taotluse EFTA kohtult nõuandva arvamuse saamiseks kohtuasjas Mobil Betriebskrankenkasse vs. Tryg Forsikring järgmistes küsimustes:
   1. küsimus, mis käsitleb kooskõlastusmääruse artikli 85 lõike 1 punkti a tõlgendamist:
   Kui kahju kandnud osapoole päritoluriigis hüvitiste andmise eest vastutavale asutusele lähevad selles riigis kohaldatavate õigusaktide alusel üle hüvitisesaaja õigused kolmanda isiku suhtes, peavad teised EMP riigid taotluse asutusele üleminekut tunnustama. Kas see tähendab, et:
   
               —
            
            
               teised EMP riigid peavad tunnustama taotluse üleminekut kahju kannatanud osapoolelt asutusele, ning et taotluse olemasolu ja ulatus sõltub päritoluriigi õigusaktidest,
            
         
               —
            
            
               teised EMP riigid peavad tunnustama taotluse üleminekut kahju kannatanud osapoolelt asutusele, ning et taotluse olemasolu ja ulatus sõltub selle riigi õigusaktidest, kus kahju kanti, või
            
         
               —
            
            
               teised EMP riigid peavad tunnustama taotluse üleminekut kahju kannatanud osapoolelt asutusele, kuid kooskõlastusmäärusest ei sõltu, millist õigust taotluse olemasolu ja ulatuse üle otsustamisel järgitakse?
            
         2. küsimus, mis käsitleb kooskõlastusmääruse artikli 85 lõike 1 punkti b tõlgendamist:
   kui hüvitiste andmise eest vastutaval asutusel on otseõigused kolmanda isiku suhtes, tunnustavad selliseid õigusi kõik teised EMP riigid. Kas see tähendab, et:
   
               —
            
            
               teised EMP riigid peavad tunnustama seda õigust täies ulatuses, sealhulgas seda, et selle olemasolu ja ulatus sõltub päritoluriigi õigusaktidest, või
            
         
               —
            
            
               teised EMP riigid peavad õigust tunnustama vastavalt piirangutele, mis tulenevad selles riigis kehtivatest õigusaktidest, kus kahju kanti?